cyanic-selkie/wikianc huggingface dataset:
মমতাজ বেগম (ভাষা সংগ্রামী)
ভাষা আন্দোলনে ভূমিকা
চরম বাঁধা এবং রক্ষনশীল পরিবেশের মধ্যেও নারীদের একত্রিত করে মিছিলে অংশগ্রহণ করা এবং ভাষা আন্দোলনকে বেগবান করার লক্ষ্যে গোপণ কার্যক্রম চালানোর দায়ে পুলিশ তার নামে মিথ্যা মামলা দায়ের করে। উল্লেখ্য, তিনি ভাষা আন্দোলনকে বেগবান করার জন্য তৎকালীন রাজনীতিক ও শ্রমিক নেতাদের সঙ্গে গোপনে বৈঠক ও মতবিনিময় করতেন। আদমজী জুট মিল শ্রমিকদের সঙ্গে বেশ কয়েকদফা বৈঠক করে তাদেরকে আন্দোলনে উৎসাহিত করেন। ২৯ ফেব্রুয়ারি সকালে তাকে গ্রেপ্তার করে হাইকোর্টে নিয়ে যাওয়া হয়। কোর্ট তার জামিন নামঞ্জুর করে। সংবাদ পাওয়া মাত্র ক্ষেপে ওঠে নারায়ণগঞ্জ বাসী। উত্তেজিত জনতা থানা ঘেরাও করে। পরিস্থিতি বেগতিক দেখে মমতাজ বেগমকে ঢাকায় নিয়ে যাওয়ার চেষ্টা করে পুলিশ। কিন্তু চাষাড়া পর্যন্ত যেতেই জনতার বিশাল বাঁধার মুখে পড়ে পুলিশ। শুরু করে লাঠিচার্জ এবং টিয়ারগ্যাস নিক্ষেপ। কিন্তু উত্তেজিত জনতার বিশাল প্রতিরোধের মুখে পড়ে পুলিশ। ঢাকা থেকে আসে পুলিশ এবং ইপিআর এর আরো ফোর্স। এদিকে উত্তাল নারায়ণগঞ্জ বাসী চাষাড়া থেকে পাগলা পর্যন্ত রাস্তার প্রায় ১৬০ টি গাছ কেটে ব্যারিকেড সৃষ্টি করে। পুলিশ-জনতার তীব্র সংঘর্ষে আহত হন শত শত ব্যক্তি। শতাধিক গ্রেপ্তার হন। গণগ্রেপ্তার এবং লাঠিচার্জের মুখে রাতের বেলা একটি ট্রাকে করে মমতাজ বেগম এবং তার সঙ্গে গ্রেপ্তারকৃতদের ঢাকাতে নিয়ে আসা হয়। এই সংবাদ দৈনিক আজাদ, ভারতের দ্য স্টেটসম্যান সহ বিভিন্ন পত্রিকায় প্রকাশিত হয়।
এরপর সরকার মমতাজ বেগমকে শর্তাধীন বন্ড সইয়ের মাধ্যমে মুক্তি দিতে চাইলেও তিনি সেই প্রস্তাব প্রত্যাখ্যান করেন। এর ফলে তাকে দীর্ঘ কারাভোগ করতে হয়। সরকারি চাকরিও হারাতে হয়। মহান ভাষা আন্দোলনের কারণে প্রথম এবং একমাত্র চাকরিচ্যুত মহিলা হলেন তিনি। ১৯৫৩ সালের মে মাসে কারাগার থেকে মুক্তি পান।
সম্মাননা
ভাষা আন্দোলনের সুদীর্ঘ ষাট বছর পর ২০১২ সালে ভাষা আন্দোলনের স্বীকৃতি স্বরুপ বাংলাদেশ সরকার তাকে একুশে পদকে ভূষিত করে। তার সম্মানে নারায়ণগঞ্জের মর্গান হাইস্কুলের সামনের সড়কটির নাম 'ভাষাসৈনিক মমতাজ বেগম সড়ক রাখা হয়েছে।
মৃত্যু
বেগম মমতাজ, একুশের হত্যাকান্ডের পর প্রথম নারী যিনি সর্বাধিক সময় ধরে কারাভোগ করেন। প্রায় দেড়বছর কারাভোগ শেষে মুক্তি পান তিনি। এরপর শিক্ষা বিস্তারে মনোনিবেশ করেন। তিনি ১৯৬৭ সালের ৩০ মার্চ মৃত্যু মুখে পতিত হন।
জাম
থাম্ব|পাকা কালো জাম thumb|পাকা কালো জামের পরিণত বীজ। জাম (Java plum, Jambul, Malabar plum), বৈজ্ঞানিক নাম Syzygium cumini, Myrtaceae পরিবারভুক্ত একটি ফল। জাম নানা দেশে নানা নামে পরিচিত, যেমন জাম্বুল, জাম্ভুল, জাম্বু, জাম্বুলা, জাভা প্লাম, জামুন, কালোজাম, জামব্লাং, জাম্বোলান, কালো প্লাম, ড্যামসন প্লাম, ডুহাট প্লাম, জাম্বোলান প্লাম, পর্তুগিজ প্লাম ইত্যাদি। তেলুগু ভাষায় একে বলা হয় নেরেদু পান্ডু, মালায়ালাম ভাষায় নাভাল পাজহাম, তামিল ভাষায় নাভা পাজহাম এবং কানাড়া ভাষায় নেরালে হান্নু। ফিলিপাইনে একে বলা হয় ডুহাট।
বিবরণ
এটি দেখতে ১ থেকে ২.৫ সেন্টিমিটার লম্বা, প্রায় আয়তাকার। গাছ ১৪ থেকে ৬০ ফুট বা এর বেশিও লম্বা হতে পারে। পাতা সরল, বড়, চামড়া পুরু এবং চকচকে। গাছ চির সবুজ। চকচকে পাতা এবং চিরসবুজ হবার কারণে এর আলংকরিক মান বেশ ভালো।
জাম গাছে মার্চ এপ্রিলে ফুল আসে। জামের ফুল ছোট এবং ঘ্রানওয়ালা। মে জুন মাসে ফল বড় হয়। ফলটি লম্বাটে ডিম্বাকার। শুরুতে এটি সবুজ থাকে যা পরে গোলাপী হয় এবং পাকলে কালো বা কালচে বেগুনি হয়ে যায়। এটি খেলে জিহ্বা বেগুনি হয়ে যায়।
বিস্তার
জাম ভারতবর্ষ থেকে সারা দুনিয়াতে ছড়িয়েছে এবং বর্তমানে এটি সাবেক ব্রিটিশ উপনিবেশগুলোতে বেশ দেখা যায়। বাংলাদেশে প্রধানত দুই জাতের জাম পাওয়া জায়। জাতগুলি হলো ক্ষুদি- খুব ছোট জাত এবং মহিষে- বেশ বড় ও মিষ্টি। এটি বর্ষাকালে পাওয়া যায়। ফলের গা কালো এবং খুব মসৃণ পাতলা আবরণ দিয়ে ঢাকা। ফলের বহিরাবরণের ঠিক নিচ থেকেই গাঢ় গোলাপী রংয়ের টক মিষ্টি শাস।
পুষ্টিমান ও রাসায়নিক উপাদান
জাম পাতার উপাদান নিচের ছকে দেয়া হলো।
ব্যবহার
জামের প্রধান ব্যবহার খাদ্য হিসেবে। টক মিষ্টি সুস্বাদু এই ফলটি বেশ জনপ্রিয়। কবিরাজী বা হেকিমী চিকিৎসায় এর কিছু ব্যবহার আছে; বিভিন্ন রোগ নিয়ন্ত্রণের জন্য বাংলাদেশ, ভারতবর্ষ, ইন্দোনেশিয়া এবং চীন-এ জামের ব্যবহার হয়ে আসছে। জামের বীজ দিয়ে নানান রোগের আয়ুর্বেদী চিকিৎসা করা হয়, যেমন বহুমুত্র। ) ইউনানী এবং চৈনিক চিকিৎসাতেও এর ব্যবহার আছে। হজমের সমস্যা, উচ্চ রক্তচাপ, মাড়ির প্রদাহ ইত্যাদি রোগে জামের বীজ, ছাল ও পাতা ব্যবহৃত হয়। জাম থেকে মদ ও সিরকা তৈরি করা যায়। জামে বেশি পরিমাণে ভিটামিন এ এবং সি আছে।
গ্রিন লাইন (নাম্মা মেট্রো)
নাম্মা মেট্রোর গ্রিন লাইনটি ভারতের বেঙ্গালুরু শহরের জন্য গণ রেল পরিবহন ব্যবস্থার একটি অংশ। ২৪.২০ কিলোমিটার দীর্ঘ লাইনটি নাগাসান্দ্রাকে ইয়েলচানহলির সাথে সংযুক্ত করে। লাইনটি বেঙ্গালুরুর উত্তর, মধ্য ও দক্ষিণাঞ্চলকে সংযুক্ত করে। ২১ টি স্টেশন'সহ গ্রীন লাইনের বেশীর ভাগ অংশই উত্তোলিত পথে বা উড়ালপথে নির্মিত হয়েছে এবং ৩ টি ভূগর্ভস্থ স্টেশন রয়েছে এই লাইনে। ম্যাজেস্টিক স্টেশন বেগুনি লাইনের সাথে ইন্টারচেঞ্জ বা বিনিময় স্টেশন হিসাবে কাজ করে।
দ্বিতীয় পর্যায়ের নির্মাণ কাজ শেষ হলে, এটি উত্তরের বিআইইসি থেকে দক্ষিণে অঞ্জনপুরা পর্যন্ত বিস্তৃত হবে, যার মোট দৈর্ঘ্য হবে ৪০.১০ কিমি (২৪.৯১৭ মাইল)। সুড়ঙ্গ তৈরির সময়ে কঠিন সমস্যার কারণে এই লাইনের প্রথম পর্যায়ের নির্মাণ কাজে সমাপ্তিতে কয়েকবার বিলম্ব হয়।
ইতিহাস
নিম্নলিখিত তারিখগুলি বিভাগের জনসাধারণের জন্য উন্মুক্ত করার তারিখ, ব্যক্তিগত উদ্বোধনের নয়।
শুষ্ক যৌনক্রিয়া
শুষ্ক যৌনক্রিয়া (Dry sex) হল যোনি পিচ্ছিলকারক ছাড়াই যৌন মিলনের যৌন অনুশীলন। যোনি পিচ্ছিলকারক ভেষজ কামোদ্দীপক, ঘরোয়া ডিটারজেন্ট, অ্যান্টিসেপটিক ব্যবহার করে, যোনি মুছে ফেলার মাধ্যমে, বা অন্যান্য পদ্ধতি ছাড়াও যোনিতে পাতা রেখে অপসারণ করা যেতে পারে। শুষ্ক যৌনতা বর্ধিত স্বাস্থ্য ঝুঁকির সাথে যুক্ত।
শুষ্ক লিঙ্গের সাথে যুক্ত অনুশীলনের মাধ্যমে যোনি তৈলাক্তকরণ অপসারণ বা প্রতিরোধ করা সহবাসের সময় ঘর্ষণ বাড়ায়, যা পুরুষ সঙ্গীর জন্য যোনি নিবিড়তা বাড়ায় এবং বর্ধিত যৌন আনন্দ হিসাবে বিবেচিত হতে পারে। কিছু পুরুষ যারা শুষ্ক যৌনতার উপর জোর দেয় তারা "ভেজা" মহিলাদেরকে অশুচি বলে মনে করে। শুষ্ক যৌনতা নারী এবং পুরুষদের জন্য বেদনাদায়ক হতে পারে।   শুষ্ক যৌনতা সাব-সাহারান আফ্রিকায় সাধারণ এবং এটি আফ্রো-সুরিনামী মহিলাদের মধ্যে সুরিনামেও প্রতিবেদন করা হয়েছে।
স্বাস্থ্য ঝুঁকি
অনুশীলনটি দক্ষিণ আফ্রিকায় এইচআইভি/এইডস সংক্রমণের উচ্চ ঘটনার সাথে যুক্ত। অনুশীলনটিকে এইচআইভি সহ উভয় অংশীদারের জন্য যৌন বাহিত রোগ (এসটিডি) বিভিন্ন উপায়ে সংক্রমণের ঝুঁকি বৃদ্ধি হিসাবে বিবেচনা করা হয়। সহবাসের সময় ঘর্ষণ বৃদ্ধি যোনি টিস্যুতে ক্ষত সৃষ্টি করতে পারে।   যোনি শুকানোর ফলে প্রাকৃতিক অ্যান্টিসেপটিক ল্যাকটোব্যাসিলিও দূর হয় যা যৌনবাহিত রোগের বিরুদ্ধে লড়াই করে। অধিকন্তু, শুষ্ক যৌনতায় বর্ধিত ঘর্ষণের কারণে একটি কনডম ফেটে যাওয়ার ঝুঁকি বাড়ায়। এটি যোনি প্রদাহ এবং/অথবা আঘাতমূলক ক্ষত হতে পারে যা অন্য উপায়ে এসটিডি-এর সংক্রমণ বাড়াতে পারে।
বানিয়াকান্দী তিন গম্বুজ শাহী মসজিদ
বানিয়াকান্দী তিন গম্বুজ শাহী মসজিদ বাংলাদেশের কুষ্টিয়া জেলায় অবস্থিত একটি মুঘল আমলের একটি স্থাপত্য ও ঐতিহ্যবাহী মসজিদ। মসজিদটি ১৮৮০ এর দশকে কুষ্টিয়া জেলার কুমারখালী উপজেলার বানিয়াকান্দী গ্রামে নির্মিত হয়েছিলো। মসজিদটি কুষ্টিয়া জেলার প্রাচীন মুসলিম ইতিহাস ঐতিহ্যের সাক্ষ্য বহন করে। ইতিহাসবিদ খোন্দকার আবদুল হালিম জানান, সম্ভবত মুঘল বাদশা আওরঙ্গজেবের আমলে মসজিদটি নির্মিত হয়েছিলো। মসজিদটি তেবাড়িয়া তিন গম্বুজ জামে মসজিদের সমসাময়িক সময়ে নির্মিত হয়েছিলো বলে ধারণা করা হয়।
অবস্থান
মসজিদটি খুলনা বিভাগের কুষ্টিয়া জেলার কুমারখালী উপজেলার বানিয়াকান্দী গ্রামে অবস্থিত। এই মসজিদের অদূরে কুমারখালী উপজেলার তেবাড়িয়া তিন গম্বুজ জামে মসজিদ নামে আরেকটি বিখ্যাত মসজিদ রয়েছে।
বিবরণ
মসজিদটি তিন গম্বুজ বিশিষ্ট মসজিদ বলে, এর নামকরণ করা হয়েছে তিন গম্বুজ জামে মসজিদ। মসজিদটি বানিয়াকান্দী গ্রামের ঐতিহ্যবাহী খন্দকার বাড়িতে অবস্থিত, এবং খন্দকার পরিবার দ্বারাই মসজিদটি প্রায় ২৪০ এর বেশি সময় ধরে পরিচালিত হচ্ছে। তবে এই মসজিদে গ্রামের অনন্য মুসল্লিগণও নামাজ পরে থাকে।
দারুল উলুম হাটহাজারী
আল জামিয়াতুল আহলিয়া দারুল উলুম মুঈনুল ইসলাম সংক্ষেপে হাটহাজারী মাদ্রাসা বাংলাদেশের চট্টগ্রাম জেলার হাটহাজারী উপজেলায় অবস্থিত একটি কওমি মাদ্রাসা। এটি বাংলাদেশের সর্ববৃহৎ ও সর্বপ্রাচীন কওমি মাদ্রাসা। আব্দুল ওয়াহেদ বাঙ্গালী, হাবিবুল্লাহ কুরাইশি, সুফি আজিজুর রহমান ও আব্দুল হামিদের সম্মিলিত প্রচেষ্টায় এবং আশরাফ আলী থানভীর অনুমতিতে ১৯০১ সালে এটি প্রতিষ্ঠিত হয়। এটি বাংলাদেশে দারুল উলুম দেওবন্দের আদলে প্রতিষ্ঠিত প্রথম মাদ্রাসা, যা আহলে সুন্নাত ওয়াল জামাতের আদর্শ ও চিন্তাধারা মোতাবেক পরিচালিত হয়। তাই এটি বাংলাদেশে দ্বিতীয় দারুল উলুম দেওবন্দ নামেও খ্যাত। এটি বাংলাদেশের প্রথম দাওরায়ে হাদিস মাদ্রাসা এবং এখনও বাংলাদেশে হাদিস শিক্ষার প্রধান কেন্দ্র। এই মাদ্রাসার অনুকরণে বিপুল সংখ্যক মাদ্রাসা প্রতিষ্ঠিত হওয়ায় এ মাদ্রাসাকে উম্মুল মাদারিস বা মাদ্রাসার জননীরূপে আখ্যায়িত করা হয়।  এটি বেফাকুল মাদারিসিল আরাবিয়া বাংলাদেশের অধিভুক্ত। মাসিক মুঈনুল ইসলাম এই মাদ্রাসার মুখপত্র।
প্রতিষ্ঠালগ্ন থেকে দীর্ঘসময় আশরাফ আলী থানভী ও জমিরুদ্দিন আহমদ মাদ্রাসাটির পৃষ্ঠপোষকতা করেন। হাবিবুল্লাহ কুরাইশি এই মাদ্রাসার প্রথম মহাপরিচালক ছিলেন। মাদ্রাসার বর্তমান মহাপরিচালকের দায়িত্ব পালন করছেন খলিল আহমদ কাসেমী। ১৯০৮ সালে এই মাদ্রাসার প্রথম শায়খুল হাদিস হিসেবে সাঈদ আহমদ সন্দ্বীপির মাধ্যমে এ মাদ্রাসায় দাওরায়ে হাদিস চালু করা হয়। মাদ্রাসার বর্তমান শায়খুল হাদিস হিসেবে আছেন শেখ আহমদ। ১৯৪৫ সালে মুফতি ফয়জুল্লাহর মাধ্যমে এই মাদ্রাসায় ফতোয়া বিভাগ চালু হয়। ১৯৪১ সালে ব্রিটিশ সরকারের ষড়যন্ত্রমূলক প্রচেষ্টার ফলে মাদ্রাসাটি বন্ধ হয়ে যায়, যা মাদ্রাসার দ্বিতীয় মহাপরিচালক শাহ আবদুল ওয়াহহাবের প্রচেষ্টার ফলে পুনরায় চালু হয়। তাই শাহ আবদুল ওয়াহহাবকে এই মাদ্রাসার দ্বিতীয় স্থপতি হিসেবেও আখ্যায়িত করা হয়। ১৯৯৫ সালে মাদ্রাসাটিতে শতবর্ষপূর্তি উদযাপন করা হয়। ২০১০ সালে এই মাদ্রাসায় হেফাজতে ইসলাম বাংলাদেশ গঠিত হয়। মুহিব্বুল্লাহ বাবুনগরী মাদ্রাসার সর্বোচ্চ নীতিনির্ধারণী পরিষদ মজলিসে শুরার সভাপতি হিসেবে দায়িত্ব পালন করছেন।
ইতিহাস
থাম্ব|দারুল উলুম হাটহাজারীর কেন্দ্রীয় মসজিদ বায়তুল করিমের মিনার
প্রেক্ষাপট
দারুল উলুম হাটহাজারীর প্রাতিষ্ঠানিক ওয়েবসাইটের বিবৃতি মতে, মাদ্রাসাটি প্রতিষ্ঠার প্রেক্ষাপট ছিল ওই অঞ্চলে তৎকালীন মুসলিম সমাজের ইসলাম সম্পর্কে অজ্ঞতা ও ইসলামি শিক্ষা-সংস্কৃতির প্রতিকূল অবস্থা। মুসলমানদের এ অবস্থা পর্যবেক্ষণ করে চট্টগ্রাম জেলার কয়েকজন আলেম দারুল উলুম দেওবন্দের অনুকরণে এই মাদ্রাসাটি প্রতিষ্ঠার সিদ্ধান্ত গ্রহণ করেন।
প্রতিষ্ঠা
থাম্ব|দারুল উলুম হাটহাজারীর অভ্যন্তরীণ মাঠ আব্দুল ওয়াহেদ বাঙ্গালী উচ্চশিক্ষা লাভের জন্য দারুল উলুম দেওবন্দ গমন করেন এবং সেখানে দাওরায়ে হাদিস সমাপ্ত করেন। শিক্ষাজীবন শেষে স্বদেশ প্রত্যাবর্তন করে তিনি ধর্মীয় সংস্কার কাজ শুরু করেন। তার সংস্কার কাজের ফলে সুফি আজিজুর রহমান ও আব্দুল হামিদ তার শিষ্যে পরিণত হন। তৎসময়ে হাবিবুল্লাহ কুরাইশিও দারুল উলুম দেওবন্দে উচ্চশিক্ষা অর্জন করেন এবং আশরাফ আলী থানভীর হাতে বায়আত গ্রহণ করে স্বদেশ প্রত্যাবর্তন করেন। খবর পেয়ে আব্দুল ওয়াহেদ বাঙ্গালী ও সুফি আজিজুর রহমান তার সাথে সাক্ষাৎ করেন এবং সংবাদটি আব্দুল হামিদকেও জানান। ধর্মীয় আদর্শে সমচিন্তক হওয়ায় প্রথম সাক্ষাতের ৬ মাস পর উভয়েই পুনরায় হাবিবুল্লাহ কুরাইশির সাথে মিলিত হন এবং একটি মাদ্রাসা প্রতিষ্ঠার গুরুত্ব বর্ণনা করেন। মাদ্রাসা প্রতিষ্ঠার গুরুত্ব উপলব্ধি করে হাবিবুল্লাহ কুরাইশি তার পীর আশরাফ আলী থানভীকে একটি চিঠি লিখেন এবং প্রত্যুত্তরে থানভীর সম্মতিসূচক নির্দেশ পেয়ে তিনি একটি মাদ্রাসা প্রতিষ্ঠা করার সিদ্ধান্ত নেন। কুরাইশি ১৮৯৭ সালে বর্তমান চারিয়া মাদ্রাসার রাস্তার পশ্চিমপার্শ্বে পুকুরের পাড়ে ১৫/২০ হাত লম্বা একটি মাদ্রাসা ঘর তৈরি করে পড়াশোনা শুরু করেন। এর পূর্বে আব্দুল হামিদও স্থানীয় ঈদগাহ মাঠের পার্শ্বে একটি ছোট্ট মাদ্রাসা পরিচালনা করতেন। আব্দুল ওয়াহেদ বাঙ্গালী এবং সুফি আজিজুর রহমান উভয়েই হাবিবুল্লাহ কুরাইশি এবং আব্দুল হামিদের সাথে মিলিত হয়ে তাদের মাদ্রাসাদ্বয় একত্রিত করে হাটহাজারী বাজার সংলগ্ন জায়গায় স্থানান্তরের পরামর্শ প্রদান করেন। পরবর্তীতে চারজন একসাথে পরামর্শ করে ১৮৯৯ সালে হাটহাজারী বাজারের পশ্চিমপার্শ্বে ফকিরের বাড়ির পাকা মসজিদের উত্তরে দীঘির দক্ষিণপাড়ে পুরাতন মিঠাহাঁটায়, পূর্ব-পশ্চিম ৫০ হাত লম্বা করে দক্ষিণমুখি দরজা রেখে স্থানীয় কিছু লোকের সাহায্যে একটা মাদ্রাসা ঘর নির্মাণ করেন। অতঃপর হাবিবুল্লাহ কুরাইশি তার চারিয়া গ্রামস্থ মাদ্রাসায় সকালবেলা পড়াতেন। দুপুরের দিকে সমস্ত ছাত্রকে সাথে নিয়ে হাটহাজারী বাজারস্থ নতুন মাদ্রাসায় পড়ানো আরম্ভ করেন। অনুরূপ আব্দুল হামিদও তার ঝাড়ুয়া দীঘির পাড়ের মাদ্রাসায় সকালবেলা পড়াতেন এবং দুপুরে হাটহাজারী বাজারের নতুন মাদ্রাসায় ছাত্রদেরকে নিয়ে আসতেন। দুজনেই সুশৃঙ্খলভাবে নিয়মিত পড়াতে লাগলেন। ক্রমশঃ ছাত্রসংখ্যা বৃদ্ধি পেতে লাগল। বাজার সংলগ্ন এলাকায় দিনের বেলায় শোরগোল সহ নানাবিধ অসুবিধার কারণে তারা মাদ্রাসাটি স্থানান্তরের চিন্তাভাবনা শুরু করেন। মাদ্রাসা নির্মাণের জন্য জমির চাহিদার কথা জানতে পেরে গোলবদন জমিদার তার জমি দান করে দেন। তার দানকৃত জায়গায় ১৯০১ সালে স্থায়ীভাবে মাদ্রাসা স্থাপনের সর্বসম্মত সিদ্ধান্ত গৃহীত হয়। সিদ্ধান্ত মোতাবেক ওয়াকফ সূত্রে পাওয়া জমিতে উত্তর-দক্ষিণ ৬০ হাত লম্বা এবং ১০ হাত প্রস্থ করতঃ পূর্বমুখী করে বাঁশের বেড়া দ্বারা উপরে ছনের ছাউনিবিশিষ্ট একটি মাদ্রাসা ঘর নির্মাণ করা হয়। মাদ্রাসার ঠিক মাঝখানে একটি শাহী দরজা রাখা হয়, যেন মাদ্রাসা হতে পশ্চিম পার্শ্বের রাস্তার দিকে বের হওয়ার সুযোগ হয়। প্রথম ৭ দিনে ৫০ জন ছাত্র ভর্তি হয়। এদের মধ্যে হাটহাজারী থানার বাইরে রাঙ্গুনিয়ার ১ জন ও বার্মার ১ জন ছাত্র ছিল।
ক্রমবিকাশ
থাম্ব|ড্রোন ক্যামেরায় রাতের দারুল উলুম হাটহাজারী ১৯০১ সালে স্থায়ীভাবে মাদ্রাসা প্রতিষ্ঠার পর হাবিবুল্লাহ কুরাইশি ও আব্দুল হামিদ নিয়মিত শিক্ষকতা করতেন এবং আব্দুল ওয়াহেদ বাঙ্গালী ও সুফি আজিজুর রহমান মাঝেমধ্যে মাদ্রাসায় এসে দেখভাল করতেন। এভাবে মাদ্রাসার উন্নতি হতে থাকে। প্রায় দুবছর পর ছাত্রসংখ্যা অতিমাত্রায় বৃদ্ধি হওয়ায় খন্দকিয়া নিবাসী আবুল হাসানকে শিক্ষক হিসেবে নিযুক্ত করা হয়। তখন নিয়মিত তিনজন শিক্ষকের মধ্যে হাবিবুল্লাহ কুরাইশিকে 'আওয়াল সাহেব', আব্দুল হামিদকে 'দুয়াম সাহেব' এবং আবুল হাসানকে 'ছিয়ুম সাহেব' নামে আখ্যায়িত করা হতো। চারবছর পর আব্দুল ওয়াহেদ বাঙ্গালী তাজবিদের শিক্ষক (কারী) হিসেবে নিয়োজিত হন। তার নিয়োগের পর ছাত্র ও শিক্ষকদের জন্য শৌচাগার, গোসলখানা ইত্যাদির ব্যবস্থা করা হয়, সকল ছাত্রদের উপর তাজবিদের সাথে কুরআন শিক্ষা করা বাধ্যতামুলক করে দেওয়া হয় এবং প্রতি সোমবার মাদ্রাসায় সাপ্তাহিক ওয়াজ মাহফিলের ব্যবস্থা করা হয়। হাতীনা দীঘির পশ্চিমপার্শ্বে একটি মসজিদ ছিল। আর সে মসজিদের মিম্বর ছিল মধ্যখানে। সে মিম্বরটি ভেঙ্গে ভেতরে কিছু প্রশস্ত করে এবং সামনে একটি বারান্দা বানিয়ে মাদ্রাসার ছাত্র ও শিক্ষকদের পাঞ্জেগানা নামায ও জুমার জন্য ঠিক করা হয়।
তিন জন শিক্ষক ও একজন কারীর দ্বারা মাদ্রাসাটি চলতে থাকে। পরবর্তীতে ছাত্রসংখ্যা বৃদ্ধি পাওয়ায় মাদ্রাসায় ধারাবাহিক শিক্ষাস্তরগুলো চালু করা অপরিহার্য হয়ে পড়ে। ফলশ্রুতিতে সুফি আজিজুর রহমান, আফাজুদ্দিন এবং বাংলা বিষয়ের জন্য গুরান মাস্টারকে শিক্ষক হিসেবে নিয়োগ দেওয়া হয়। মাদ্রাসার পৃষ্ঠপোষকতার জন্য আশরাফ আলী থানভীকে অনুরোধ করা হলে তিনি উক্ত পদ গ্রহণ করেন এবং রশিদ আহমদ গাঙ্গুহির খলিফা জমিরুদ্দিন আহমদকেও উক্ত পদে নিয়োগ প্রদানের সুপারিশ করেন। থানভীর পাশাপাশি স্থানীয় হিসেবে জমিরুদ্দিন আহমদ এই মাদ্রাসার পৃষ্ঠপোষক ছিলেন। হাবিবুল্লাহ কুরাইশি জমিরুদ্দিন আহমদকে মাদ্রাসাটির আত্মা হিসেবে অবহিত করেন। ধারাবাহিকভাবে মাদ্রাসার শিক্ষাক্রম উন্নতির পর কওমি মাদ্রাসা শিক্ষার সর্বোচ্চ স্তর দাওরায়ে হাদিস চালুর জন্য জমিরুদ্দিন আহমদের পরামর্শে ১৯০৮ সালে সাঈদ আহমদ সন্দ্বীপিকে মুহাদ্দিস পদে নিয়োগ প্রদান করা হয়। তিনি প্রায় ৩৬ বছর মাদ্রাসার সদরুল মুদাররিস ও শায়খুল হাদিস ছিলেন। সাঈদ আহমদ সন্দ্বীপি মাহমুদ হাসান দেওবন্দির শিষ্য ছিলেন। মাদ্রাসার কার্যপরিধি বৃদ্ধির পর প্রশাসনিক কার্যাবলী সুষ্ঠুভাবে পরিচালনার জন্য থানভীর পরামর্শে হাবিবুল্লাহ কুরাইশিকে মাদ্রাসার প্রথম মহাপরিচালক হিসেবে নিয়োগ দেওয়া হয়। মাদ্রাসার কর্মপরিধি আরও বিস্তৃত হলে জমিরুদ্দিন আহমদের পরামর্শে ১৯৩০ সালে শাহ আবদুল ওয়াহহাব মাদ্রাসার সহকারী পরিচালক মনোনীত হন। ১৯৪১ সালে হাবিবুল্লাহ কুরাইশির মৃত্যুর পর শাহ আবদুল ওয়াহহাব মহাপরিচালক হিসেবে নিয়োগ পান। তিনি প্রায় ৪০ বছর এ দায়িত্বে ছিলেন, তার সময়কাল শাহ যুগ নামে পরিচিত। তার সময়ে মাদ্রাসার অভূতপূর্ব উন্নতি ঘটে এবং মাদ্রাসাটি জাতীয় স্তরে উন্নীত হয়। প্রতিষ্ঠাকালীন সময় থেকে মাদ্রাসার নাম ছিল মাদ্রাসা মুঈনুল ইসলাম। তিনি নামটি সংস্কার করে আল জামিয়াতুল আহলিয়া দারুল উলুম মুঈনুল ইসলাম অর্থাৎ বর্তমান নামটি রাখেন। তার প্রচেষ্টায় দাওরায়ে হাদিস পরবর্তী বিশেষায়িত পড়াশোনার জন্য ১৯৪৫ সালে ফতোয়া বিভাগ, ১৯৪৮ সালে আরবি বিভাগ, ১৯৫৫ সালে কিতাবত বিভাগ এবং ১৯৬৬ সালে কারিগরি প্রশিক্ষণ বিভাগ চালু হয়। তার পৃষ্ঠপোষকতায় ১৯৫২ সাল থেকে মাদ্রাসার মুখপত্র মাসিক মুঈনুল ইসলাম নামে প্রকাশিত হতে থাকে। ১৯৪১ সালে ব্রিটিশ সরকার ষড়যন্ত্রমূলকভাবে মাদ্রাসাটি বন্ধ করে দেয়। শাহ আবদুল ওয়াহহাব স্ব-উদ্যেগে ব্রিটিশ সরকারের বিরুদ্ধে মামলায় লড়ে যান, বছরখানেক পর মামলায় ব্রিটিশ সরকারের পরাজয় ঘটে এবং পুনরায় হাটহাজারী মাদ্রাসার পথচলা শুরু হয়। একারণে শাহ আবদুল ওয়াহহাবকে হাটহাজারী মাদ্রাসার দ্বিতীয় স্থপতিও বলা হয়। তার প্রচেষ্টায় ১৯৪২ সালে ইব্রাহিম বালিয়াভি মাদ্রাসার সদরুল মুদাররিস হিসেবে যোগদান করেন। ১৯৮২ সালে শাহ আবদুল ওয়াহহাবের মৃত্যুর পর মুহাম্মদ হামেদ তৃতীয় মহাপরিচালক হিসেবে দায়িত্ব গ্রহণ করেন। এসময় মাদ্রাসার মজলিসে শূরার সভাপতি ছিলেন হাজী মুহাম্মদ ইউনুস। ১৯৮৭ সালে মুহাম্মদ হামেদের মৃত্যুর পর হাজী মুহাম্মদ ইউনুস শাহ আহমদ শফীকে চতুর্থ মহাপরিচালক হিসেবে নিয়োগ প্রদান করেন।
শাহ আহমদ শফীর আমলে চারতলা বিশিষ্ট নূর মঞ্জিল, চারতলা বিশিষ্ট মাদানি মঞ্জিল, ছয়তলা বিশিষ্ট আহমদ মঞ্জিল, চারতলা বিশিষ্ট দারুল আমান, মসজিদে বাইতুল আতিকের প্রতিষ্ঠা, মসজিদে বাইতুল করিমের পুনঃনির্মাণ, ছয়তলা বিশিষ্ট শিক্ষাভবন, চারতলা বিশিষ্ট মেহমানখানা, দুইতলা বিশিষ্ট তিনটি এবং একতলা বিশিষ্ট একটি শপিং কমপ্লেক্স নির্মিত হয়। জামিয়ার পশ্চিম পার্শ্বে রেলপথের পরিত্যক্ত ভূমি স্থায়ী লিজ নিয়ে সেখানে ছয় তলা বিশিষ্ট দুটি আবাসিক ভবন নির্মিত হয়। এছাড়া তার উদ্যোগে নিরবচ্ছিন্ন পানি সরবরাহের জন্য পানির ট্যাংক নির্মাণ এবং মাদ্রাসার অন্যান্য ভবনের আধুনিকায়ন ও সম্প্রসারণ কাজ সম্পন্ন হয়। তার উদ্যোগেই বিভিন্ন জায়গায় বেহাত ও জবরদখল হওয়া জমি পুনরায় মাদ্রাসার দখলে আসে। ১৯৯৫ সালে মাদ্রাসা প্রতিষ্ঠার শতবর্ষপূর্তি উপলক্ষে 'শতবার্ষিকী দস্তারবন্দি মহাসম্মেলন' অনুষ্ঠিত হয়। সম্মেলনে মাদ্রাসার প্রায় ১০ সহস্রাধিক স্নাতকোত্তরকে দস্তারে ফজিলত বা সাম্মানিক পাগড়ি প্রদান করা হয়। উক্ত শতবার্ষিকী মহাসম্মেলন পরবর্তী ২০০২ সালে তার তত্ত্বাবধানে অনুষ্ঠিত হয় 'সপ্তবার্ষিকী দস্তারবন্দি মহাসম্মেলন'। মাদ্রাসার দাওরায়ে হাদিসের ছাত্রদের সংখ্যা উত্তরোত্তর বৃদ্ধি হওয়াতে সপ্তবার্ষিকী মহাসম্মেলনের পর থেকে শুরু করে বর্তমানে প্রতি বছর বার্ষিক মাহফিলের সাথে দস্তারবন্দি সম্মেলনও অনুষ্ঠিত হচ্ছে। ২০১০ সালে শাহ আহমদ শফী হেফাজতে ইসলাম বাংলাদেশ গঠন করেন এবং মাদ্রাসাটি হেফাজতের কেন্দ্রীয় কার্যালয় হিসেবে ব্যবহৃত হয়। ২০১৩ সালে হেফাজতে ইসলাম বাংলাদেশের ব্যাপক আন্দোলনের মাধ্যমে মাদ্রাসাটিও ব্যাপক পরিচিতি লাভ করে। পাণ্ডিত্য আর নাস্তিক ইস্যু শাহ আহমদ শফীকে কওমি ধারার একক নেতায় পরিণত করে। ফলশ্রুতিতে তার প্রচেষ্টায় সরকার ২০১৮ সালে কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮ পাস করে কওমি মাদ্রাসার সনদকে সরকারি স্বীকৃতি প্রদান করে।
২০২০ সালে ৫ দফা দাবি নিয়ে এই মাদ্রাসায় ছাত্র আন্দোলন সংগঠিত হয়। ছাত্রদের আন্দোলনের প্রেক্ষিতে ২০২০ সালের ১৭ সেপ্টেম্বর রাতে শাহ আহমদ শফী স্বেচ্ছায় মহাপরিচালকের পদ থেকে অব্যাহতি নেন। অব্যাহতি নেওয়ার পরদিনই তিনি মৃত্যুবরণ করেন। তাকে মাদ্রাসা সংলগ্ন কবরস্থানে দাফন করা হয়। ১৯ সেপ্টেম্বর মাদ্রাসাটি পরিচালনার জন্য তিন সদস্য বিশিষ্ট একটি কমিটি গঠিত হয় এবং জুনায়েদ বাবুনগরীকে মাদ্রাসার শিক্ষা পরিচালক ও প্রধান শায়খুল হাদিস হিসেবে নিয়োগ দেওয়া হয়। ২০২১ সালের ১৯ আগস্ট জুনায়েদ বাবুনগরী মৃত্যুবরণ করেন। ২০২১ সালের ৮ সেপ্টেম্বর মজলিসে শূরার বৈঠক অনুষ্ঠিত হয়, বৈঠকে আব্দুস সালাম চাটগামী পঞ্চম মহাপরিচালক এবং শেখ আহমদ শায়খুল হাদিস মনোনীত হন। মজলিসে শূরার বৈঠক চলাবস্থায় আব্দুস সালাম চাটগামী হাসপাতালে চিকিৎসাধীন অবস্থায় মৃত্যুবরণ করেন, ফলশ্রুতিতে ইয়াহইয়া আলমপুরীকে ভারপ্রাপ্ত মহাপরিচালক হিসেবে নিয়োগ দেওয়া হয়। ২০২২ সালের ৯ জুন মুহিব্বুল্লাহ বাবুনগরীর সভাপতিত্বে অনুষ্ঠিত মজলিসে শূরার বৈঠকে ইয়াহইয়া আলমপুরীকে ষষ্ঠ মহাপরিচালক হিসেবে মনোনীত করা হয়। ইয়াহইয়া আলমপুরী ২০২৩ সালের ২ জুন মৃত্যুবরণ করেন। ৩ জুন অনুষ্ঠিত মজলিসে শূরার বৈঠকে সপ্তম মহাপরিচালক হিসেবে দায়িত্ব পান খলিল আহমদ কাসেমী। বর্তমানে খলিল আহমদ কাসেমী মাদ্রাসার মহাপরিচালক, শোয়াইব জমিরি সহকারী পরিচালক, শেখ আহমদ শায়খুল হাদিস, মুফতি জসিম উদ্দিন সহযোগী পরিচালক, কবির আহমদ শিক্ষা পরিচালক এবং মুহিব্বুল্লাহ বাবুনগরী সদরে মুহতামিম ও মাদ্রাসার সর্বোচ্চ নীতিনির্ধারণী পরিষদ মজলিসে শুরার সভাপতি হিসেবে দায়িত্ব পালন করছেন।
ছাত্র আন্দোলন
২০১০ সালে এই মাদ্রাসা থেকে হেফাজতে ইসলাম বাংলাদেশের জন্ম হয়, যা ২০১৩ সালে সরকার বিরোধী কর্মসূচির মাধ্যমে ব্যাপকভাবে আলোচনায় আসে। সংগঠনটির আমির ছিলেন মাদ্রাসার মহাপরিচালক শাহ আহমদ শফী ও মহাসচিব ছিলেন মাদ্রাসার সহকারী পরিচালক জুনায়েদ বাবুনগরী। মাদ্রাসাটিতে আহমদ শফীর পরে জুনায়েদ বাবুনগরীর অবস্থান ছিল। ২০১৩ সালে আন্দোলনের পর থেকে উভয় নেতার মধ্যে চিন্তাগত পরিবর্তন আসে। আহমদ শফী আস্তে আস্তে সরকার বিরোধী অবস্থান থেকে সরে আসেন এবং জুনায়েদ বাবুনগরী তার অবস্থানে অটল থাকেন। আহমদ শফীর এই পরিবর্তনের পিছনে তার ছেলে আনাস মাদানীকে দায়ী করা হয়। যিনি পিতার প্রভাব খাটিয়ে নানা বিতর্কিত কর্মকাণ্ডে জড়িত হন। আনাস মাদানী ও তার সমর্থকরা মাদ্রাসার পরিচালনা কমিটির বৈঠক করে মাদ্রাসার সহকারি পরিচালকের পদ থেকে জুনায়েদ বাবুনগরীকে সরিয়ে দেওয়ার পর দুই গ্রুপের মধ্যে দ্বন্দ্ব প্রকাশ্যে চলে আসে। যার পরিপ্রেক্ষিতে আনাস মাদানীকে অপসারণ, আহমদ শফীকে মহাপরিচালকের পদ থেকে সরিয়ে উপদেষ্টা বানানো সহ ৫ দফা দাবি নিয়ে ২০২০ সালের ১৬ সেপ্টেম্বর ছাত্ররা আন্দোলন শুরু করে।
ব্যবস্থাপনা
থাম্ব|গোধূলি বেলায় দারুল উলুম হাটহাজারী এই মাদ্রাসার আয়তন ৪.৪৩ একর বা ১৭,৯২৭ বর্গমিটার। মাদ্রাসার শিক্ষাব্যবস্থা সম্পূর্ণ অবৈতনিক। শিক্ষাঙ্গনে শিক্ষক-শিক্ষার্থীদের জন্য প্রচলিত দলীয় রাজনীতি সম্পূর্ণ নিষিদ্ধ। পুরনো শিক্ষাক্রমকে অক্ষুন্ন রেখে যুগোপযোগী আধুনিক সিলেবাসে কুরআন, হাদিস, ফিকহ, তাসীর মানতিক, ফালসফা, দর্শন, ইতিহাস, বালাগাত, সাহিত্য, রাষ্ট্রবিজ্ঞান ও সমাজবিজ্ঞান শিক্ষাদানের পাশাপাশি উচ্চতর গবেষণার জন্য এক/দুই বছর মেয়াদী তাখাসসুস ফিত তাফসীর, তাখাসসুস ফিল হাদিস, তাখাসসুস ফিল ফিকহ, তাখাসসুস ফিল কিরাত, তাখাসসুস ফিল আদব, তাখাসসুস ফিদ দাওয়াহ ওয়াল ইরশাদ, দারুত তাসনীফ, বাংলাভাষা ও সাহিত্য বিভাগ, হিফজ বিভাগ, নূরানী ও হস্তলিপি বিভাগ চালু রয়েছে। মাদ্রাসার একদল আলেম ওয়াজ-মাহফিল, বক্তৃতা-বিবৃতি এবং মিটিং-প্রতিবাদের মাধ্যমে ইসলাম ও মুসলমানদের স্বার্থ-সংশ্লিষ্ট বিষয়াদি নিয়ে কাজ করে যাচ্ছেন। দেশের বিশিষ্ট ইসলামি পণ্ডিত এবং স্থানীয় ব্যবসায়ী সম্প্রদায়ের প্রতিনিধিদের নিয়ে মাদ্রাসার নীতি নির্ধারণী সংস্থা মজলিসে শুরা গঠিত হয়। মাদ্রাসাটি প্রতিষ্ঠার লক্ষ্য ও উদ্দেশ্যের মধ্যে রয়েছে, এমন একটি দল তৈরি করা যারা তাদের তীক্ষ্ণ লেখনী এবং চিত্তাকর্ষক বাগ্মীতার দ্বারা ইসলামি পুনর্জাগরণে অবদান রাখবে। তবে এই ইসলামি নবজাগরণ বুদ্ধিবৃত্তিক সৃজনশীলতা নয় বরং ঐতিহ্যবাহী ইসলামি প্রতিষ্ঠান ও অনুশীলনের পুনরুজ্জীবন এবং সত্যিকার বিশ্বাসী ও অনুশীলনকারী মুসলমানদের একটি সমাজ তৈরি করা। তাবলিগ জামাতের সঙ্গে মাদ্রাসাটির ঘনিষ্ঠ সম্পর্ক রয়েছে। মাদ্রাসার শিক্ষকরা তাদের ছাত্রদের অনুমতির পাশাপাশি তাবলিগ জামাতের কার্যক্রমে অংশগ্রহণের জন্য উৎসাহিত করে।
প্রকাশনা
দারুল উলুম হাটহাজারীর প্রচার ও প্রকাশনা বিভাগ থেকে প্রকাশিত উল্লেখযোগ্য প্রকাশনা: থাম্ব|মাসিক মুঈনুল ইসলামের এপ্রিল–জুন ২০২১ সংখ্যার প্রচ্ছদ
শিক্ষার্থী
দারুল উলুম হাটহাজারীর ছাত্রসংখ্যা প্রায় ৮০০০ জন। দাওরায়ে হাদিস বা স্নাতকোত্তর শ্রেণীতে অধ্যয়নরত রয়েছে ২৩১৮ জন। ২০২২ সালে প্রায় ২৫০০ জন দাওরায়ে হাদিস সমাপ্তকারী শিক্ষার্থীকে সাম্মানিক পাগড়ি প্রদান করা হয়। দারুল উলুম হাটহাজারীর উল্লেখযোগ্য প্রাক্তন শিক্ষার্থীদের মধ্যে রয়েছে: শাহ আবদুল ওয়াহহাব, শাহ আহমদ হাসান, ছিদ্দিক আহমদ, হাজী মুহাম্মদ ইউনুস, শাহ আহমদ শফী, হারুন বাবুনগরী, মুহিব্বুল্লাহ বাবুনগরী, জুনায়েদ বাবুনগরী, মুফতি ফয়জুল্লাহ, জমির উদ্দিন নানুপুরী, মুফতি আবদুর রহমান, আশরাফ আলী বিশ্বনাথী, নুরুল ইসলাম জিহাদী, মিজানুর রহমান সাঈদ, জিয়া উদ্দিন, ইয়াহইয়া আলমপুরী, জাফরুল্লাহ খান ও সাজিদুর রহমান প্রমুখ।
পিএফ-০৭৩২১৩৩২
[[চিত্র:Xray crystal structure PDB-7si9.png|alt=এক্সরে স্ফটিক কাঠামো|থাম্ব|ভাইরাল ৩সিএলপ্রো (এমপ্রো) প্রোটিয়েজ এনজাইমের সাথে যুক্ত অবস্থায় সার্স-কোভি-২ প্রোটিয়েজ ইনহিবিটর পিএফ-০৭৩২১৩৩২-এর এক্সরে স্ফটিক কাঠামো (পিডিবি:৭এসআই৯ এবং ৭ভিএইচ৮)। ফিতা আকৃতির প্রোটিন কাঠামোর সাথে ঔষধটি কাঠি হিসেবে চিহ্নিত করা হয়েছে। প্রভাবকীয় অবশেষ [হিস্টিডিন-৪১ (His41) এবং সিস্টিন-১৪৫ (Cys145)] হলুদ রঙের কাঠিতে দেখানো হয়েছে।]]
পিএফ-০৭৩২১৩৩২ হলো ফাইজার কর্তৃক উদ্ভাবিত একটি ভাইরাসনিরোধী ঔষধ। এটি মৌখিক সেবনে সক্রিয় ৩সিএল প্রোটিয়েজ ইনহিবিটর হিসেবে কাজ করে। এটি একটি সমযোজী ইনহিবিটর, যা সরাসরি প্রভাবকীয় সিস্টিন (Cys145) অবশেষের সাথে বন্ধন গঠন করে।
কোভিড-১৯ রোগের চিকিৎসায় রিটোনাভির নামের অন্য একটি ঔষধের সাথে পিএফ-০৭৩২১৩৩২-এর মিলিত ডোজ ক্লিনিক্যাল ট্রায়ালের তৃতীয় ধাপে রয়েছে।   এই মিলিত ঔষধটি প্যাক্সলোভিড নামে বাজারজাতকরণের পরিকল্পনা রয়েছে।  এই মিলিত ডোজে রিটোনাভির সাইটোক্রোমের মাধ্যমে পিএফ-০৭৩২১৩৩২-এর বিপাকক্রিয়াকে মন্থর করে মূল ঔষধ সংবহনের উচ্চ পরিমাণকে বজায় রাখে। ২০২১ সালের নভেম্বর মাসে ফাইজার ঔষধটির দ্বিতীয়/তৃতীয় ধাপের ক্লিনিক্যাল ট্রায়ালের ইতিবাচক ফলাফল ঘোষণা করে। প্রতিবেদনে বলা হয়, সংক্রমণের লক্ষণ প্রকাশের তিন দিনের মধ্যে ঔষধটি প্রয়োগ করা হলে হাসপাতালে ভর্তি হওয়ার হার ৮৯% পর্যন্ত হ্রাস পায়। ঔষধটি অনুমোদিত না হওয়া সত্ত্বেও যুক্তরাজ্য সরকার ইতোমধ্যে ২,৫০,০০০ কোর্সের ক্রয়াদেশ প্রদান করেছে।  এমনকি অস্ট্রেলিয়াও ঔষধটির ৫,০০,০০০ কোর্সের অগ্রিম ক্রয়াদেশ প্রদান করেছে।
উন্নয়ন
করোনাভাইরাসের প্রোটিয়েজ এনজাইম ভাইরাল পলিপ্রোটিনের বিভিন্ন জায়গা বিদীর্ণ করে, বিশেষত গ্লুটামিন অবশেষের পর। মানবদেহে সংক্রমণ সৃষ্টিকারী রাইনোভাইরাসের ওপর আগেকার কিছু গবেষণায় দেখা যায় গ্লুটামিনের স্থিতিস্থাপক পার্শ্বশিকলকে ভঙ্গুর পাইরোলিডিন দ্বারা প্রতিস্থাপন করা যায়। এই ঔষধকে পরবর্তীতে সার্সের মতো অন্যান্য রোগের চিকিৎসার জন্য উন্নত করা হয়।
ফেলাইন করোনাভাইরাস (এফআইপিভি) কর্তৃক সংক্রমিত ১০০% মারণঘাতী বিড়ালের সংক্রামক পেরিটোনাইটিস রোগের চিকিৎসায় জিসি৩৭৬ (জিসি৩৭৩-এর সেবনপূর্ববর্তী নিষ্ক্রিয় ঔষধ) ব্যবহারের মাধ্যমে ৩সিএল প্রোটিয়েজকে লক্ষ্য করে ঔষধ প্রয়োগের বাস্তব উপযোগিতা সর্বপ্রথম দেখানো সম্ভব হয়। ফাইজারের ঔষধটি জিসি৩৭৩-এর সদৃশ; এখানে অ্যালডিহাইডের সমযোজী সিস্টিন গ্রাহককে একটি নাইট্রাইল মূলক দ্বারা প্রতিস্থাপনা করা হয়েছে।
পিএফ-০৭৩২১৩৩২ লুফোট্রেলভির নামের আরেকটি সমসম্ভাব্য ঔষধে সামান্য পরিবর্তনের মাধ্যমে তৈরি করা হয়েছে। লুফোট্রেলভিরও এক ধরনের সমযোজী ইনহিবিটর; কিন্তু এর মাথা একটি হাইড্রোক্সিকিটোনের ফসফেট প্রোড্রাগ। লুফোট্রেলভিরকে শিরার মধ্য দিয়ে প্রয়োগ করতে হতো, যা এর হাসপাতালে ব্যবহারের উপযোগিতাকে মারাত্মকভাবে প্রভাবিত করে। মিমেটিক ট্রাইপেপটাইডের ধাপে ধাপে পরিবর্তনের ফলে পিএফ-০৭৩২১৩৩২ উদ্ভাবিত হয়, যা মৌখিক সেবনের উপযোগী। এর প্রধান পরিবর্তনের মধ্যে উল্লেখযোগ্য হলো হাইড্রোজেন বন্ধনদাতার সংখ্যা কমানো এবং একটি ভঙ্গুর দ্বিচাক্রিক অনাদর্শিক অ্যামিনো অ্যাসিড (যা আগেকার ঔষধে প্রাপ্ত লিউসিন অবশেষের অনুরূপ) প্রবেশ করানোর মাধ্যমে আবর্তনশীল বন্ধনের সংখ্যা কমানো। এই অবশেষ ইতোপূর্বে বোসেপ্রিভির সংশ্লেষণে ব্যবহৃত হতো।
রসায়ন
ফাইজারের বিজ্ঞানীরা সর্বপ্রথম পিএফ-০৭৩২১৩৩২-এর সংশ্লেষণের পূর্ণ বিবরণ প্রকাশ করেন।
সর্বশেষ ধাপে পানিতে দ্রবণীয় কার্বোডাইইমাইড ১-ইথাইল-৩-(৩-ডাইমিথাইলঅ্যামিনোপ্রোপাইল)কার্বোডাইইমাইডকে (ইডিসিআই) জলবিয়োজক হিসেবে ব্যবহারের মাধ্যমে হোমোকাইরাল অ্যামিনো অ্যামাইডের সাথে একটি সংশ্লেষী হোমোকাইরাল অ্যামিনো অ্যাসিডের যুগলায়ন ঘটানো হয়। এর ফলে উদ্ভূত মধ্যবর্তী যৌগের অ্যামাইড গ্রুপকে বার্জেস বিকারকের সাহায্যে জলবিয়োজনের মাধ্যমে নাইট্রাইল গ্রুপে রূপান্তরিত করা হয়।
অনুমোদন
২০২১ সালের নভেম্বর মাসে ফাইজার বিশ্বের ৯৫টি দেশে পিএফ-০৭৩২১৩৩২ উৎপাদন ও বিক্রয়ের অনুমতির জন্য জাতিসংঘ-সমর্থিত মেডিসিনস প্যাটেন্ট পুলের সাথে লাইসেন্স চুক্তি করে। ফাইজারের ভাষ্যে, চুক্তিটি স্থানীয় উৎপাদকদের ঔষধটি উৎপাদনের অনুমোদন দেবে, যাতে “বৈশ্বিক জনগোষ্ঠীর বৃহত্তর অংশের জন্য ঔষধটির প্রাপ্যতার লক্ষ্য” অর্জিত হবে। তবে, ব্রাজিল, চীন, রাশিয়া, আর্জেন্টিনা ও থাইল্যান্ড প্রভৃতি কোভিড-১৯ মহামারিতে বিপর্যস্ত অনেক দেশই ফাইজারের চুক্তির আওতার বাইরে রয়েছে।
১৬ নভেম্বর ফাইজার মার্কিন খাদ্য ও ঔষধ প্রশাসনের (এফডিএ) কাছে রিটোনাভিরের সাথে পিএফ-০৭৩২১৩৩২-এর জরুরি ভিত্তিতে ব্যবহারের অনুমোদন চেয়ে আবেদন করে।  মার্কিন সরকারের এই সম্মিলিত ঔষধের প্রায় ১০ মিলিয়ন কোর্স কেনার কথা রয়েছে।
শিবায়
শিবায় (शिवाय) ২০১৬ সালে মুক্তিপ্রাপ্ত একটি হিন্দি অ্যাকশন থ্রিলার চলচ্চিত্র। চলচ্চিত্রটি পরিচালনা ও প্রযোজনা করেছেন অজয় দেবগন। এতে অভিনয় করেছেন অজয় দেবগন,সায়েশা সায়গল, এরিকা কার।
কাহিনী
শিবায় (অজয় দেবগন) একজন দক্ষ পর্বতারোহী যিনি পর্যটকদের ট্রেকিং এবং আরোহণের যাত্রা করে জীবিকা নির্বাহ করেন। একদিন ওলগা (এরিকা কার) এর সাথে দেখা হয় এবং তাকে একটি জলাধন থেকে বাঁচায়। তারা শেষ পর্যন্ত প্রেমে পড়ে। ওলগা গর্ভবতী হন তবে সন্তান চান না। শিবায় তাকে সন্তানের কাছে অনুরোধ জানায় যার পরে সে তাকে থামাবে না। নয় বছর পরে, শিবায়ে তার নিঃশব্দ কন্যা গৌরার সাথে (অ্যাবিগেইল ইমেস) সুখী জীবনযাপন করছেন যতক্ষণ না তিনি আবিষ্কার করেন যে ওলগা এখনও বেঁচে আছেন এবং বুলগেরিয়ায় রয়েছেন। গৌরা জোর দিয়ে বলেছেন যে শিবায়কে বুলগেরিয়ায় নিয়ে যাওয়া হবে এবং তার পুরানো দুঃখের পরেও শিবায় তাকে শেষ পর্যন্ত বুলগেরিয়ায় নিয়ে যেতে রাজি হন, যেখানে তিনি শিশু পাচারকারীদের কাছ থেকে এক শিশুকে বাঁচান। শিবায় ওলগা সন্ধানে ভারতীয় দূতাবাসের সহায়তা চেয়েছিলেন এবং তাকে অনু (সায়েশা সায়গল) এর দায়িত্ব দেওয়া হয়েছে।
শিবায় পতিতালয় থেকে রক্ষিত এক পতিতাকে আনুর বাড়িতে নিয়ে আসেন তাকে সাহায্য করার জন্য। অনু যে শিবায়কে আগে ভুল বুঝেছিল, তাকে সাহায্য করতে রাজি হয়। ওলগা এখন শিবয়ের টেলিভিশন কভারেজ দেখে তার সাথে দেখা করে তার সাথে যোগ দেয়। শিবায়ের বিভিন্ন ধাওয়া সিসিটিভি ফুটেজ পুনরুদ্ধার করতে তারা ওহাবের (বীর দাস) সহায়তা চায়। সেখানে পৌঁছে উস্তিনভের পাখি ইভানোভিচকে মারাত্মকভাবে মারধর করা হয়, তার পরে তিনি উস্তিনভের অবস্থান প্রকাশ করেন, যেখানে শিবায় জানতে পেরেছিলেন যে গৌরাকে মাংসের ব্যবসায়ের কাছে বিক্রি করার জন্য নিয়ে যাওয়া হয়েছে।
শিবায় তার মেয়েকে রোমানিয়ায় নিয়ে যাওয়ার ট্রান্সপোর্ট ভ্যানের পরে তাড়া করে। একটি দীর্ঘ ও জঘন্য লড়াইটি চেঞ্জজ হিসাবে দেখা দিয়েছে, এখন এটি বুলগেরিয়ান পুলিশের ক্যাপ্টেন নিকোলাই হিসাবে প্রকাশিত হয়েছে, শিবায় আক্রমণ করে কিন্তু পরবর্তীকালে তাকে হত্যা করে। গৌরাকে আবার ওলগার সাথে একত্র করা হয়েছে যিনি এখন এক ধনী বুলগেরিয়ায় বিয়ে করেছেন এবং গৌরাকে প্রতিটি আরামের ব্যবস্থা করতে পারেন। শিবায় গৌরাকে হারাতে চান না, তবে ওলগা যখন তাকে মিনতি করছিলেন দেখে তিনি ভারী মন দিয়ে বিমানবন্দরের উদ্দেশ্যে রওয়ানা হলেন, যেখানে গৌরা এসে পৌঁছেছে এবং তাকে ছেড়ে না যাওয়ার অনুরোধ করে, তার বাহুতে ছুটে গেল।
মালতেপে মসজিদ
মালতেপে মসজিদ (Maltepe Camii অনুঃ মালতেপে জামে মসজিদ) তুরস্কের আঙ্কারায় অবস্থিত মসজিদ। তুরস্কের স্থাপত্যশৈলীতে বর্গাকার জমির উপর নির্মিত মসজিদটি দুই মিনার ও একটি এক গম্ভুজবিশিষ্ট। আঙ্কারার মালতেপে শহরতলীতে অবস্থিত মসজিদটি ১৯৫৪ সালে স্থাপিত, এবং ১৯৫৯ হতে সক্রীয়। এটি আঙ্কারার অপর জনপ্রিয় কোজাতেপে মসজিদের পাশাপাশি অন্যতম পরিচিত মসজিদ। নিয়মিত সালাত আদায় ছাড়াও মসজিদটি মহিলাদের কুরআন শিক্ষা ও জানাজার জন্য ব্যবহৃত হয়।
অবস্থান
মালতেপে মসজিদটি আঙ্কারা শহরের মালতেপে অঞ্চলে অবস্থিত,এটির ভৌগোলিক অবস্থান । মসজিদটির পশ্চিমে দুরত্বে মোস্তফা কামাল আতাতুর্কের সমাধিসৌধ এবং পূর্বে  দূরে আঙ্কারার সিহিয়ে স্কয়ার অবস্থিত।
ইতিহাস
একটি বেসরকারী সংস্থার উদ্যোগ ও আগ্রহে মসজিদটি নির্মাণ করা হয়েছিল।  রিকায় আকসায়ের স্থাপত্যনকশা অনুযায়ী মেহমেত ভারলিয়ার মসজিদটি নির্মাণ করেছিলেন। নির্মাণের আগে নির্মাণস্থল আঙ্কারার পৌরসভা দ্বারা পরিচ্ছন্ন ও পবিত্র করা হয়েছিল। ১৯৫৪ সালে মসজিদটির নির্মাণ শুরু হয় এবং ১৯৫৯ সালে সমাপ্ত হয়েছিল।
গঠন ও শৈলী
উঠানসহ মালতেপে মসজিদের । মসজিদটি নিকটবর্তী সড়ক হতে ৩০ মিটার উঁচু ঢিবির উপর নির্মিত, এটি একটি বর্গাকার ভূমির উপর নির্মিত, যার প্রতিটি বাহুর দৈর্ঘ্য । শীতকালে মসজিদটির মেঝে গরম করার ব্যবস্থা যুক্ত আছে। মসজিদের দেয়ালের বহিরাবরণ, ভিত্তিতল হতে  পর্যন্ত সিরামিক দিয়ে আবৃত। একক সবুজ গম্বুজটির উচ্চতা । প্রধান গম্বুজ ছাড়াও উত্তর দিকে ৫টি ছোট গম্বুজ আছে। এটির দুই মিনার ও একটি ঝুলন্ত বারান্দা সহ প্রতিটি  উঁচু। বারান্দাতে উঠে আসার জন্য ১৪২ ধাপের সিঁড়ি আছে। তিনটি দরজা দিয়ে এই মসজিদে প্রবেশ করা যায়, একটি সম্মুখে, অপর দুইটি দরজা পাশে স্থাপিত। এটির সামনের ও পাশের জানালা গুলি দাগ প্রতিরোধি কাঁচ নির্মিত।
মালতেপে মসজিদের গম্বুজের অভ্যন্তরে সূরা আল-ফাতিহা লেখা আছে। মসজিদের অভ্যন্তরে মেঝে হতে ৫ মিটার পর্যন্ত টালি বসানো, এর উপরে মার্বেলে খোদাই করে সূরা আত-তাগাবুন লেখা আছে। মসজিদের মূল অংশের বাইরে অজু করার স্থান, মহিলার কুরআন শিক্ষার ঘর এবং মসজিদের উঠানে কেবলার ডানদিকে পৃথক জানাজা র স্থান এবং কৃত্রিম ঝর্ণা আছে।
সাফ অনূর্ধ্ব-২০ চ্যাম্পিয়নশিপ
সাফ অনূর্ধ্ব-২০ চ্যাম্পিয়নশিপ একটি দ্বি-বার্ষিক আন্তর্জাতিক অ্যাসোসিয়েশন ফুটবল প্রতিযোগিতা যা দক্ষিণ এশীয় ফুটবল ফেডারেশন (সাফ) কর্তৃক তার সদস্য রাষ্ট্রসমূহের অনূর্ধ্ব-২০ জাতীয় দলসমূহের মধ্যে অনুষ্ঠিত হয়। টুর্নামেন্টের প্রথম সংস্করণ ২০১৫ সালে নেপালে হয়। ২০১৭ সালে দ্বিতীয় সংস্করণে সাফ অনূর্ধ্ব-২০ চ্যাম্পিয়নশিপ থেকে আনুষ্ঠানিকভাবে নাম পরিবর্তন করে সাফ অনূর্ধ্ব-১৮ চ্যাম্পিয়নশিপ করা হয়, কারণ যেহেতু অধিকাংশ দল এএফসি অনূর্ধ্ব-২০ চ্যাম্পিয়নশিপ বাছাই সামনে রেখে তাদের অনূর্ধ্ব-২০ দলকে যোগ্য মনে করে এবং অংশগ্রহণের জন্য পাঠায়।
প্রজাতিগত বৈচিত্র‍্য
থাম্ব|প্রকৃতি সংরক্ষণের জন্য আন্তর্জাতিক ইউনিয়ন দ্বারা নথিভুক্ত জনসংখ্যার প্রবণতা সহ কীটপতঙ্গ, যার মধ্যে ৩৩% হ্রাস পাচ্ছে প্রজাতিগত বৈচিত্র‍্য বা প্রজাতি বৈচিত্র‍্য হলো কোনো নির্দিষ্ট জীবসম্প্রদায়ের মধ্যে বিদ্যমান প্রজাতির সংখ্যা। বাস্তুতন্ত্রে কার্যকর প্রজাতির সংখ্যা সেখানে সম-বিদ্যমান প্রজাতি সংখ্যার গড় অনুপাত বজায় রাখতে প্রয়োজনীয় সুপ্রতুল প্রজাতি-সংখ্যাকে নির্দেশ করে (যেখানে সকল প্রজাতি সমভাবে বিদ্যমান নয়)। প্রজাতির প্রতুলতা, শ্রেণিবিন্যাসগত বা ফাইলোজেনেটিক বৈচিত্র‍্য এবং/অথবা প্রজাতিগত সমতা দিয়ে প্রজাতি বৈচিত্র‍্য নির্দেশ করা যেতে পারে। এর মধ্যে প্রজাতির প্রতুলতা হলো প্রজাতির সবচেয়ে সাধারণ গণনা। আবার, শ্রেণিবিন্যাসগত বা ফাইলোজেনিক বৈচিত্র‍্য প্রজাতির দুইটি ভিন্ন দলের মধ্যকার বৈষম্য নির্দেশ করে। অন্যদিকে, প্রজাতির প্রতুলতা বাস্তুতন্ত্রে কোনো প্রজাতির আধিক্য পরিমাপ করে।
বৈচিত্র‍্যের গণনা
প্রজাতিগত বৈচিত্র‍্য ডাটাসেটে প্রজাতির প্রাচুর্যের গরিষ্ঠ গড়মানের ব্যস্তানুপাতিক। সমীকরণটি হলো:
সমীকরণের ডানপাশের হর ডাটাসেটে প্রজাতির প্রাচুর্যের অনুপাতকে q - 1 ঘাতের গরিষ্ঠ সাধারণ গড়মানের সমান। সমীকরণে S হলো প্রজাতির মোট সংখ্যা (প্রজাতিগত প্রাচুর্য) এবং i-তম প্রজাতির আনুপাতিক প্রাচুর্য হলো p_{i}। আনুপাতিক প্রাচুর্য আবার তাদের গরিষ্ঠ মান দ্বারা প্রকাশিত হয়। সমীকরণটিকে কখনো কখনো সরলীকৃত করে এভাবে লেখা হয়:
qয়ের মান নির্দেশ করে কোন গড়মান ব্যবহার করা হয়েছে। q = 0 হলে, তা গরিষ্ঠ সুস্পন্দ মান বা 1/S-কে নির্দেশ করে। কারণ, p_{i}-এর মান পরস্পরকে বাতিল করে দেয় এবং ফলাফল হিসেবে 0D এর মান প্রজাতি বা প্রজাতিগত প্রাচুর্যের মান, S-এর সমান আসে। কিন্তু q এর মান ১ এর দিকে ধাবিত হলে (লিমিট), সমীকরণের মান সুনির্দিষ্ট হয়:
q = 2 হলে, তা গাণিতিক গড়কে নির্দেশ করে। q-এর মান অসীমের দিকে ধাবিত হলে, সাধারণ গড় মান p_{i}-এর সর্বোচ্চ মানের দিকে অগ্রসর হয়। ব্যবহারিকভাবে, q এর মান প্রজাতির গরিষ্ঠতা বৃদ্ধি করে। উদাহরণস্বরূপ, q-এর মান বৃদ্ধি পেলে জীবসম্প্রদায়ে সবচেয়ে বেশি পরিমাণে প্রাপ্ত জীবের গরিষ্ঠতা বৃদ্ধি করে এবং এভাবে অপ্রতুল প্রজাতিগুলোর মধ্যে খুব কম সংখ্যকই গড় আনুপাতিক প্রাচুর্যে উপনীত হয়। ফলাফলস্বরূপ, একই ডাটাসেটে q-এর মান কম হলে প্রজাতি বৈচিত্র‍্যের যে মান পরিমাপ করা হতো, q-এর মান বড় হওয়ায়, সেই প্রজাতি বৈচিত্র‍্যের পরিমাপ হ্রাস পায়। যদি সকল প্রজাতির প্রাচুর্য সমান হয়, তাহলে q-এর মান বৈচিত্র‍্যে কোনো প্রভাব ফেলে না। কিন্তু যেকোনো প্রজাতি বৈচিত্র‍্যে q-এর যেকোনো মান প্রজাতির প্রতুলতার সমান।
সমীকরণে q-এর ঋণাত্মক মান ব্যবহার করা হয় না। কেননা, ঋণাত্মক মান ধরা হলে প্রজাতির (বৈচিত্র‍্যের) মান বিদ্যমান প্রজাতির প্রকৃত সংখ্যাকে (প্রাচুর্যকে) অতিক্রম করে যাবে। q-এর মান ঋণাত্মকভাবে অসীমের দিকে ধাবিত হলে, সাধারণ গড়মান p_{i}-এর সর্বনিম্ন মানের দিকে ধাবিত হবে। অনেক প্রকৃত ডাটাসেটে সবচেয়ে কম প্রাচুর্যবিশিষ্ট প্রজাতিকে একক হিসেবে ধরা হয়। এভাবে, কার্যকর প্রজাতির সংখ্যা ডাটাসেটের প্রতিটি এককের সমান হতে পারে।
একই সমীকরণ প্রজাতির বদলে যেকোনো শ্রেণিবিন্যাসের এককের ক্ষেত্রে বৈচিত্র‍্য নির্ণয়ে ব্যবহৃত হতে পারে। যদি এককগুলোকে গণ বা অনুরূপ কোনো শ্রেণিবিন্যাসগত একক দ্বারা ব্যাখ্যা করা হয়, তাহলে p_{i} i-তম গণ বা অনুরূপ এককের আনুপাতিক প্রাচুর্য নির্দেশ করবে এবং qD দ্বারা গণ বৈচিত্র‍্য বা অনুরূপ ধাপের বৈচিত্র‍্য নির্দেশ করবে।
বৈচিত্র‍্যের সূচক
গবেষকেরা প্রজাতিগত বৈচিত্র‍্য পরিমাপের জন্য এক বা একাধিক বিভিন্ন মানের সূচক ব্যবহার করেছেন। এরূও সূচকের মধ্যে অন্যতম হলো প্রজাতির প্রাচুর্য, শ্যানন সূচক, সিম্পসন সূচক, সিম্পসন সূচকের পরিপূরক (গিনি-সিম্পসন সূচক নামেও পরিচিত) ইত্যাদি।
পরিবেশবিজ্ঞানের প্রেক্ষাপটে প্রতিটি সূচক ভিন্ন ভিন্ন রাশির প্রতি ইঙ্গিত করে। কাজেই সূচকগুলোর মান সরাসরি তুল্য নয়। প্রজাতি প্রাচুর্য প্রজাতির কার্যকর সংখ্যার পরিবর্তে প্রকৃত সংখ্যাকে পরিমাপ করে। অন্যদিকে, শ্যানন সূচক হলো log(qD)-এর সমান। ব্যবহারিকভাবে এই সূচকটি ডাটাসেট থেকে দৈবচয়নে গৃহীত কোনো নির্দিষ্ট একক প্রজাতির পরিচয়ের অনিশ্চয়তা জ্ঞাপন করে। আবার সিম্পসন সূচকের মান 1/qD-এর সমান এবং এটি ডাটাসেট থেকে দৈবচয়নে গৃহীত দুইটি জীব (দ্বিতীয়টি উত্তোলনের পূর্বে প্রথমটি প্রতিস্থাপন করে) একই প্রজাতির হবে কিনা, তা নির্দেশ করে। গিনি-সিম্পসন সূচকের মান 1 - 1/qD-এর সমান এবং এটি পরপর গৃহীত দুইটি জীব একই প্রজাতির না হওয়ার সম্ভাবনাকে নির্দেশ করে।
বিবেচ্য বিষয়াদির নমুনা
প্রজাতিগত বৈচিত্র‍্য পরিমাপের উদ্দেশ্যের ওপর ভিত্তি করে বিভিন্ন প্রক্রিয়ায় গণনার জন্য ডাটাসেটের উপাত্ত সংগ্রহ করা হয়। যদিও প্রজাতি এককে সংগ্রহীত উপাত্ত-সংবলিত যেকোনো ডাটাসেট ব্যবহার করে যেকোনো উপায়ে বৈচিত্র‍্য নির্ণয় করা সম্ভব, তবু ডাটাসেটের উপাত্তগুলোর পরিবেশগত ব্যাখ্যা দেওয়ার জন্য বিবেচ্য প্রশ্নাদির গ্রহণযোগ্য সূচকায়ন করে কিনা, তা গুরুত্বপূর্ণ। ব্যবহারিকভাবে কোনো বৃহৎ এলাকার প্রজাতিগত বৈচিত্র‍্য নির্ণয়ের জন্য প্রতিটি জীবকে আলাদা করে শনাক্ত করা না গেলেও, অন্তত প্রতিটি সামঞ্জস্যপূর্ণ জীবের নমুনা পর্যবেক্ষণ আবশ্যক। অন্তর্গত জীবগোষ্ঠীর বহির্পাতন সরল নাও হতে পারে, কারণ সম্পূর্ণ জীবগোষ্ঠীর বিদ্যমান প্রজাতিগত বৈচিত্র‍্য পরিমাপের অবমূল্যায়ন হতে পারে। একই ক্ষেত্রের বিভিন্ন বিশ্লেষণে নমুনাক্ষেত্র ও সেট আলাদা হতে পারে। যখন একটি নতুন ডাটাসেট তৈরি করা হয়, তখন এমন কোনো জীব অন্তর্ভুক্ত হতে পারে, যা আগে কখনো বিবেচনায় আসেনি। এর ফলে প্রজাতি বৈচিত্র‍্য কতটা পরিবর্তিত হবে, তা নির্ভর করে q-এর মানের ওপর। যখন q = 0, তখন প্রতিটি নতুন প্রজাতিটি ডাটাসেটের একক প্রজাতির সমান বৈচিত্র‍্য বৃদ্ধি করে। কিন্তু q-এর মান বৃদ্ধি পেতে থাকলে, ডাটাসেটে নতুন কিন্তু দুর্লভ প্রজাতির অন্তর্ভুক্তি কোনো বিশেষ প্রভাব ফেলে না।
সাধারণভাবে, কম প্রজাতিবিশিষ্ট ডাটাসেটের চেয়ে অধিক প্রজাতিরবিশিষ্ট ডাটাসেটের ফলাফল হিসেবে অধিক প্রজাতি বৈচিত্র‍্য পরিলক্ষিত হয়। বিভিন্ন ডাটাসেটের ফলাফল তুলনা করার ক্ষেত্রে, কার্যকর ফলাফল পাওয়ার জন্য তুল্য নমুনাগুলোকে যথার্থভাবে আদর্শীকরণ করা প্রয়োজন। বিভিন্ন আকারের নমুনাকে কাঠামোবদ্ধ করার জন্য পুনর্নমুনায়ন করা যেতে পারে। প্রজাতি আবিষ্কাররেখা এবং এক বা একাধিক প্রজাতি কতগুলো ডাটাসেটে ব্যবহার করা হয়েছে, তা জীবগোষ্ঠীর বৈচিত্র‍্য বিচারে বিবেচিত হতে পারে।
প্রবণতা
পর্যবেক্ষণকৃত প্রজাতি বৈচিত্র‍্য শুধুমাত্র জীব এককের ওপরই নির্ভর করে না, বরং নমুনার হেটেরোজেনিক বৈশিষ্ট্যের ভিন্নতার ওপরও নির্ভত করে। যদি ভিন্ন জীবপরিবেশ থেকে জীব বাছাই করা হয় তাহলে পরিমাপকৃত প্রজাতি বৈচিত্র‍্য, একক স্থান থেকে জীব বাছাই করে পরিমাপকৃত প্রজাতি বৈচিত্র‍্যের চেয়ে বেশি হবে বলে ধারণা করা যায়। পর্যবেক্ষণের ক্ষেত্র বৃদ্ধির সাথে সাথে প্রজাতিগত বৈচিত্র‍্য বৃদ্ধি পায়, কেননা বৃহৎ পরিবেশে অন্তর্ভুক্ত একক প্রজাতির সংখ্যা বৃদ্ধি পায় এবং বৃহৎ এলাকা পরিবেশগতভাবেও ক্ষুদ্র এলাকার চেয়ে অধিক হেটারোজেনাস জীব ধারণ করে।
সোহাগী ইউনিয়ন
সোহাগী ইউনিয়ন বাংলাদেশের ময়মনসিংহ জেলার ঈশ্বরগঞ্জ উপজেলার অন্তর্গত একটি ইউনিয়ন।
অবস্থান ও সীমানা
সোহাগী ইউনিয়নের পূর্ব ও উত্তরে গৌরীপুর উপজেলা, ‍পশ্চিমে ঈশ্বরগঞ্জ ইউনিয়ন এবং দক্ষিণে জাটিয়া ও সরিষা ইউনিয়ন অবস্থিত।
জনপরিসংখ্যান
জাতীয় তথ্য বাতায়ন অনুযায়ী এখানে ৬১৩১টি খানায় বসবাসকারী মোট জনসংখ্যা ২৭,৮৫৩। জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে ইউনিয়নটিতে পুরুষ ও নারীর সংখ্যা ছিল যথাক্রমে ১২,৫২৫ এবং ১২,১৩৬ জন।
১১১১
১১১১ গ্রেগরীয় বর্ষপঞ্জির একটি সাধারণ বছর।
হবিগঞ্জ জালাল স্টেডিয়াম
হবিগঞ্জ জালাল স্টেডিয়াম বাংলাদেশের হবিগঞ্জ জেলার হবিগঞ্জ জেলা পরিষদের পশ্চিমে প্রেস ক্লাব সড়কে হবিগঞ্জ নার্সিং ইন্সিটিউট এঁর পাশে অবস্থিত একটি স্টেডিয়াম। স্টেডিয়ামটি এই জেলার প্রথম স্টেডিয়াম। ১৯৫৬-৫৭ মৌসুমে তখনকার মহকুমা প্রশাসক জালালের নামে এই স্টেডিয়ামের নামকরণ করা হয়। এই স্টেডিয়ামে জেলার বিভিন্ন ক্রীড়া বিশেষ করে ক্রিকেট, ফুটবল, কাবাডি ও কনসার্ট অনুষ্ঠিত হয়।
হবিগঞ্জ জেলার দ্বিতীয় স্টেডিয়ামটি হল হবিগঞ্জ জেলা স্টেডিয়াম যা হবিগঞ্জ পৌরসভার বাইপাস সড়ক পাশে সুলতান মাহমুদপুর গ্রামে অবস্থিত।
রূপমতি
রানী রূপমতি ছিলেন একজন কবি এবং মালবের সুলতান বাজ বাহাদুরের স্ত্রী। রূপমতি মালবের লোককাহিনীগুলিতে সুনির্দিষ্টভাবে বৈশিষ্ট্যযুক্ত, যাতে সুলতান এবং রূপমতির মধ্যকার প্রেম সম্পর্কে আলোচনা করা হয়েছে। রূপমতির সৌন্দর্য্য আদম খানকে মান্ডু জয় করতে আংশিকভাবে প্ররোচিত করেছিল। আদম খান দুর্গে রওনা হলে বাজ বাহাদুরের ছোট বাহিনীর সাথে তাঁর যুদ্ধ হয় এবং বাজ বাহাদুর পরাজিত হলে রূপমতী বিষ খেয়ে আত্মহত্যা করেন। এইভাবে সংগীত, কবিতা, রোমান্টিক উপন্যাস, যুদ্ধ এবং মৃত্যুর মধ্যে ছড়িয়ে পড়া ঐন্দ্রজালিক প্রেমের গল্পের সমাপ্তি ঘটে। এই প্রেমের ঘটনাটিকে কিছু কিংবদন্তি হিসাবে বিবেচনা করা হয় যদিও অন্যরা এটিকে সত্য বলে মনে করে।
জীবন
বাজ বাহাদুর ছিলেন মান্ডুর শেষ স্বাধীন শাসক, তিনি বরাবরই সংগীতের খুব ভক্ত ছিলেন। একবার শিকারে বের হওয়ার পর বাজ বাহাদুর দৈবক্রমে এক মেষপালিকার মুখোমুখি হন, সে তখন তার বন্ধুদের সাথে খেলতেছিল এবং গান গাইতেছিল। তার মায়াবী সৌন্দর্য এবং স্বরমাধুর্য বিদ্ধ হয়ে তিনি রূপমতীকে তাঁর সাথে রাজধানীতে যেতে অনুরোধ করেন। রূপমতি তাঁর প্রিয় ও শ্রদ্ধেয় নদী নর্মদা দেখা যায় এমন এক প্রাসাদে বাস করবে এই শর্তে মান্ডু যেতে রাজি হন। এভাবেই মান্ডুতে রেওয়া কুন্ড নির্মিত হয়েছিল।
দুর্ভাগ্যক্রমে এই মুসলিম রাজপুত্র এবং হিন্দু মেষপালিকার প্রেম ব্যর্থ হয়ে যায়। মহান মোগল সম্রাট আকবর মান্ডু আক্রমণ করে রূপমতি ও বাজ বাহাদুরকে বন্দী করার সিদ্ধান্ত নেন। আকবর মান্ডু দখল করার জন্য আদম খানকে প্রেরণ করেন এবং বাজ বাহাদুর তার ছোট সেনাবাহিনী নিয়ে তাকে মোকাবেলা করেত যান। বিরাট মুঘল সেনাবাহিনীর সাথে কোনও তুলনাই হয় না, মান্ডু খুব সহজেই পরাজিত হয়।
বাজ বাহাদুর সাহায্যের আশায় চিত্তোরগড়ে পালিয়ে যান। আদম খান মান্ডু আসার সাথে সাথে রূপমতির সৌন্দর্য দেখে অবাক হয়ে যান। রানি রূপমতি নিজেকে গ্রেপ্তার এড়ানোর জন্য নির্বিকারভাবে বিষ খেয়ে আত্মহত্যা করেন, আর এভাবেই প্রেমের গল্পের অবসান ঘটে।
রানী রূপমতির কবিতা
১৫৯৯ সালে শরাফ-উদ-দীন মির্জার কর্মচারী আহমদ-উল-উমরি তুরকোমান ফার্সি ভাষায় রানী রূপমতির গল্প লিখেছিলেন। তিনি তার ২৬ টি কবিতা সংগ্রহ করেছিলেন এবং সেগুলিকে তাঁর লেখায় অন্তর্ভুক্ত করেছিলেন। আসল পাণ্ডুলিপিটি তার নাতি ফুলাদ খানের নিকট চলে যায় এবং তার বন্ধু মীর জাফর আলী ১৬৫৩ সালে পাণ্ডুলিপির একটি অনুলিপি তৈরি করেন। মীর জাফর আলীর অনুলিপিটি শেষ পর্যন্ত দিল্লির মেহবুব আলীর হাতে চলে যায় এবং ১৮৩১ সালে তাঁর মৃত্যুর পরে দিল্লির এক মহিলার কাছে চলে যায়। ভোপালের জমাদার ইনায়েত আলী এই পাণ্ডুলিপিটি তাঁর কাছ থেকে আগ্রায় নিয়ে আসেন। এই পান্ডুলিপিটি পরে সি.ই. লুয়ার্ডের কাছে পৌঁছে এবং ১৯২৬ সালে এল.এম. ক্রাম্প এটি দ্য লেডি অফ দ্য লোটাস: রূপমতি, কুইন অব মান্ডু: এ স্ট্রেঞ্জ টেল অব ফেইথফুলনেস (পদ্মের ললনা: রূপমতি, মান্ডুর রানী: বিশ্বস্ততার এক অদ্ভুত গল্প) শিরোনামে ইংরেজিতে অনুবাদ করেন। এই পাণ্ডুলিপিতে রূপমতির বারোটি দোহ, দশটি কবিতা এবং তিনটি সায়ের এর সংকলন রয়েছে।
রেওয়া কুন্ড ও রানী রূপমতি পটমণ্ডপ
মান্ডুতে নির্মিত রেওয়া কুন্ডটি একটি জলাশয়, রূপমতির প্রাসাদে জল সরবরাহের জন্য কৃত্রিম জলপ্রণালী দ্বার এটি সজ্জিত। বাজ বাহাদুর এটি নির্মান করেন। বর্তমানে এটিকে একটি পবিত্র স্থান হিসাবে সম্মান করা হয়। বাজ বাহাদুর প্রাসাদটি ষোড়শ শতকের গোড়ার দিকে নির্মিত হয়েছিল, এবং এটি হলগুলির সাথে প্রশস্ত চত্বর এবং উঁচু ভবনশ্রেণীর জন্য বিখ্যাত,যা মনোরম পরিবেশের এক ভয়ঙ্কর দৃশ্য দেয়। সেনা পর্যবেক্ষণ চৌকি হিসাবে নির্মিত হয়েছিল রানী রূপমতি পটমণ্ডপটি। এটি আরও বেশি রোম্যান্টিক উদ্দেশ্যে রূপমতির নির্জন আবাসস্থল হিসাবে কাজ করেছে। পাহাড়ের চূড়ায় স্থাপন করা এই মনোরম মণ্ডল থেকে রানী তার প্রিয় প্রাসাদ এবং নীচ দিয়ে প্রবাহিত নর্মদা দর্শন করতে পারতেন। দক্ষিণ দূর্বাসে রানি রূপমতির দ্বৈত পটমণ্ডপ নর্মদা উপত্যকার এক অপূর্ব দৃশ্য প্রদান করে।
পাকিস্তান খাপ্পায়
পাকিস্তান khappay (    پاڪستان کپي ) সিন্ধি ভাষার একটি শব্দবন্ধ যার অর্থ " দীর্ঘজীবী পাকিস্তান " বা "আমরা পাকিস্তান চাই"।
উৎস এবং ব্যবহার
এই শব্দটি প্রথমে তৎকালীন রাষ্ট্রপতি আসিফ আলী জারদারি তৈরি ও ব্যবহার করেছিলেন। সেই থেকে বাক্যাংশটি জারদারির বক্তৃতার গুরুত্বপূর্ণ অঙ্গ হয়ে উঠেছে।
সমালোচনা
আসিফ আলী জারদারি এবং পিপিপি-র সমালোচকরা প্রশ্ন করেন, তিনি যখন 'পাকিস্তান খপ্পে' বলেছিলেন তখন তাঁর কোনও পাঞ্জাবী অর্থ বা সিন্ধি অর্থ ছিল কিনা। এই শব্দটি "খপ্পে" সম্পর্কে জনগণের বিভ্রান্তি বেড়েছে যখন জারদারির ১ জানুয়ারী ২০১০ তারিখে ফয়সালাবাদে এবং তারপরে তালাগাঙে (দন্ড শাহ বিলাওয়াল) ২১ শে জানুয়ারী, ২০১০ বক্তব্য দেওয়ার পরে যখন তিনি দু'বার অনুষ্ঠানে পাঞ্জাবিতে বক্তৃতা দিয়েছিলেন এবং তিনি এই শব্দটি ব্যবহার করেছিলেন।
অন্যান্য মিডিয়া
মুনির আহমদ মেমন পাকিস্তান খপ্পে নামে একটি বই লিখে তা নিসার আহমদ খুহরোর কাছে উপস্থাপন করেছিলেন
মহেন্দ্রলাল বিশ্বাস
মহেন্দ্রলাল বিশ্বাস ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। চট্টগ্রাম জেলায় যুব বিদ্রোহ সংঘটনের পর থেকে তার বাড়ি বিপ্লবীদের আশ্রয়স্থল কেন্দ্র হয়ে ওঠে। তার দুই পুত্র সুরেশ ও বিমল বিপ্লবী দলে যোগ দেন। ব্রিটিশ বাহিনীর হাত থেকে বিপ্লবীদের বাঁচানোর জন্য দিনরাত পাহারা দিতেন। বহুবার বাড়ি তল্লাশি করেও পুলিস কাউকে ধরতে পারেনি। অবশেষে ১৯৩৬ সনে তাকে গ্রেপ্তার করা হয়। জেলে অনশন করে তিনি প্রাণ উৎসর্গ করেন। ব্রিটিশ বিরোধী আন্দোলনে অনশন করে যারা শহীদ হয়েছিলেন তাদের কয়েকজন হচ্ছেন যতীন দাস, মহাবীর সিং, মোহিতমোহন মৈত্র, মোহনকিশোর নমোদাস, হরেন্দ্র মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিত রামরক্ষা সহ আরো অনেকে।
জন্ম
মহেন্দ্রলাল বিশ্বাসের জন্ম চট্টগ্রাম জেলার কোধুরখিলে।
১১১৩
১১১৩ গ্রেগরীয় বর্ষপঞ্জির একটি সাধারণ বছর।
কেএনএমডব্লিওটি ১৭০০০
কেএনএমডব্লিওটি ১৭০০০ ( "কালো খুলি") হচ্ছে প্যারানথ্রোপাস ইথিওপিকাস এর জীবাশ্ম হয়ে যাওয়া প্রাপ্তবয়স্ক মানুষের খুলি। এটি কেনিয়ার পশ্চিম তুকার্না হ্রদে এলান ওয়াকার আবিষ্কার করেন।
এটি ২৫ লক্ষ বছরের পুরাতন বলে অনুমান করা হয়েছে। এই প্রাপ্ত বয়স্ক মানুষের মস্তিষ্কের ধারণক্ষমতা ছিল ৪১০ সিসি। এর হাড়ের আলে গাট্টাগোট্টা মুলক অর্থাৎ বড়সড় বৈশিষ্ট্য ছিল। ম্যাঙানিজ এর কারণে এর রঞ্জন উচ্চতর। এই জীবাশ্মের মুখ কপাল থেকে বাইরের দিকে প্রসারিত। এর জাইগোম্যাটিক হাড় প্রসারিত এবং হাড়ের আল যে কোনো প্রাক মানুষ থেকে বড়। চোয়ালের ছেদন দাঁত ও পুরঃছেদন দাঁত প্রাক মানবদের বৈশিষ্ট্য; তাদের বড় দাঁত থাকে।
র‍্যাচেল বিয়ার
র‍্যাচেল বিয়ার (জন্মনাম: র‍্যাচেল সাসুন; ৭ এপ্রিল ১৮৫৮ - ২৯ এপ্রিল ১৯২৭) ছিলেন একজন ভারতীয় বংশোদ্ভূত ব্রিটিশ পত্রিকার সম্পাদক। তিনি দ্য অবজারভার এবং সানডে টাইমস -এর প্রধান সম্পাদক ছিলেন।
জীবনের প্রথমার্ধ
র‍্যাচেল সাসুন বোম্বেতে ইরাকি সাসুন পরিবারের সাসুন ডেভিড সাসুনের কাছে জন্মগ্রহণ করেন। পরিবারটি ঊনবিংশ শতাব্দীর অন্যতম ধনী পরিবার হিসেবে খ্যাত ছিল। তার পিতা "প্রাচ্যের রথসচাইল্ড" নামে পরিচিত ছিলেন। একজন যুবতী হিসাবে তিনি একটি হাসপাতালে নার্স হিসাবে স্বেচ্ছাসেবকের কাজ করেছিলেন।
১৮৮৭ সালে তিনি জুলিয়াস বিয়ারের (১৮৩৬-১৮৮০) পুত্র ধনী ফিনান্সার ফ্রেডেরিক আর্থার বিয়ারকে বিয়ে করেন এবং খ্রিস্টান ধর্মে ধর্মান্তরিত হন। ফ্রেডেরিক ছিলেন একজন অ্যাংলিকান খ্রিস্টান। তিনিও ধর্মান্তরিতদের একটি পরিবার থেকে এসেছিলেন। তার ধর্মান্তরের পরে, পরিবার তাকে মেনে নিতে অস্বীকার করে।
ফ্রাঙ্কফুর্ট ঘেটোতে একটি ব্যাংকিং পরিবার হিসাবে বিয়ার্সের পারিবারিক শিকড় ছিল। যুক্তরাজ্যে তারা অর্থায়নকারী ছিল। তাদের বিনিয়োগে সংবাদপত্রের মালিকানা অন্তর্ভুক্ত ছিল।
সাংবাদিকতা পেশা
ফ্রেডেরিককে বিয়ে করার পরপরই তিনি দ্য অবজারভারে প্রবন্ধগুলি অবদান রাখতে শুরু করেন। এটি তখন বিয়ার পরিবারের মালিকানাধীন ছিল। ১৮৯১ সালে তিনি এর সম্পাদক হিসাবে দায়িত্ব গ্রহণ করেন। এই প্রক্রিয়ায় তিনি একটি জাতীয় সংবাদপত্রের প্রথম মহিলা সম্পাদক হন। দুই বছর পর, তিনি দ্য সানডে টাইমস কিনে নেন এবং সেই পত্রিকারও সম্পাদক হন। যদিও "একজন উজ্জ্বল সম্পাদক...ছিলেন না", তিনি "মাঝে মাঝেই বিচারবুদ্ধি এবং ব্যবসায়ের মতো সিদ্ধান্তের" জন্য পরিচিত ছিলেন।
ড্রেফাস ব্যাপার
সম্পাদক হিসাবে তার সময়কালে, দ্য অবজারভার তার অন্যতম সেরা স্বতন্ত্র খবরের সম্মান অর্জন করেছিল। পুরো ব্যাপার জুড়ে বর্ডারউ উল্লেখ করা একটি ছেঁড়া হস্তলিখিত মন্তব্য সম্বলিত কাগজ প্যারিসে জার্মান দূতাবাসের একটি বর্জ্যের ঝুড়িতে একজন ফরাসি গৃহকর্মী খুঁজে পেয়েছিলেন। বর্ডারউ একটি ছোট ফরাসি সামরিক গোপনীয়তা বর্ণনা করেছিল। স্পষ্টতই এটি ফরাসি সামরিক বাহিনীর একজন গুপ্তচর দ্বারা লেখা হয়েছিল। ইহুদি ফরাসি সেনাবাহিনীর ক্যাপ্টেন আলফ্রেড ড্রেফাসকে কোন নির্ভরযোগ্য প্রমাণ ছাড়াই অপরাধের জন্য দোষী সাব্যস্ত করা হয়েছিল এবং তাকে ডেভিলস দ্বীপে বন্দী করা হয়েছিল। প্রকৃত অপরাধী, মেজর কাউন্ট এস্টারহাজিকে বিচারে দোষী সাব্যস্ত করা হয়নি, তবে তাকে চাকরির জন্য অযোগ্য ঘোষণা করা হয়েছিল এবং সে লন্ডনে পালিয়ে যায়। বিয়ার জানতেন যে এস্টারহাজি লন্ডনে ছিলেন কারণ দ্য অবজারভারের প্যারিস সংবাদদাতা তার সাথে যোগাযোগ করেছিলেন। তিনি দুবার তার সাক্ষাৎকার নিয়েছিলেন এবং সে অপরাধী হওয়ার কথা স্বীকার করেছিল: আমি বর্ডারউ লিখেছিলাম। তিনি ১৮৯৮ সালের সেপ্টেম্বরে সাক্ষাৎকারগুলি প্রকাশ করেছিলেন, তার স্বীকারোক্তির প্রতিবেদন করেছিলেন এবং ফরাসি সামরিক বাহিনীর বিরুদ্ধে এন্টিসেমিটিজমের (ইহুদিদের প্রতি শত্রুতা বা কুসংস্কার।) অভিযোগ এনে একটি কলাম লিখেছিলেন। তিনি নিরীহ ড্রেফাসের জন্য পুনর্বিচারের আহ্বান জানিয়েছিলেন।পুনর্বিচারের আহ্বান জানিয়েছিলেন।
এই প্রমাণ সত্ত্বেও ড্রেফাসকে পরবর্তী বিচারে পুনরায় দোষী সাব্যস্ত করা হয়েছিল, কিন্তু জনসাধারণের ক্ষোভের পরে ১৮৯৯ সালে গৃহবন্দী করে রাখা হয়েছিল। অবশেষে ১২ জুলাই ১৯০৬ সালে তাকে অব্যাহতি দেওয়া হয়। তখন তার সামরিক কমিশন পুনরুদ্ধার করে তাকে মেজর পদে পদোন্নতি দেওয়া হয়েছিল।
রুজভেল্ট স্টেশন (সাউন্ড ট্রানজিট)
রুজভেল্ট একটি ভবিষ্যতের হালকা রেল স্টেশন, যা মার্কিন যুক্তরাষ্ট্রের ওয়াশিংটন রাজ্যের সিয়াটলে অবস্থিত। এটি উত্তর সিয়াটলের রুজভেল্ট অঞ্চলে অবস্থিত ও সাউন্ড ট্রানজিট দ্বারা পরিচালিত এবং ২০২২ সালে খোলার জন্য নির্ধারিত লিংক লাইট রেল ব্যবস্থার উত্তরগেট পর্যন্ত সম্প্রসারণের অংশ হিসাবে নির্মিত হয়। ভূগর্ভস্থ স্টেশনের একক দ্বীপ প্ল্যাটফর্মটি একটি মধ্যবর্তী তলা এবং ৬৫ তম ও ৬৭তম রাস্তায় ১২তম এভিনিউ নর্থইস্টের সাথে দুটি প্রবেশ সংযুক্ত থাকবে।
ব্যালট পরিমাপে ভোটারদের দ্বারা ২০০৮ সালের নর্থগেট সম্প্রসারণের নির্মাণের অনুমোদন দেওয়া হয় এবং এটি ২০১২ সালে শুরু হয়। হালকা রেল টানেল তৈরির জন্য ব্যবহৃত দুটি টানেল বোরিং মেশিন ২০১৫ সালে নর্থগেট ও বিশ্ববিদ্যালয় জেলার মধ্যবর্তী পথে রুজভেল্ট স্টেশনে পৌঁছেছিল।
আফজাল এইচ খান
আফজাল এইচ খান বাংলাদেশ জাতীয়তাবাদী দলের রাজনীতিবিদ, আইনজীবী, সাংবাদিক এবং ময়মনসিংহ-১ (হালুয়াঘাট-ধোবাউড়া) আসনের সাবেক সংসদ সদস্য। তিনি ষষ্ঠ ও সপ্তম জাতীয় সংসদ নির্বাচনে সাংসদ নির্বাচিত হয়েছিলেন।
রাজনৈতিক ও কর্মজীবন
আফজাল এইচ খান সুপ্রিম কোর্টের আইনজীবী ও বাংলাদেশ জাতীয়তাবাদী দলের রাজনীতিবিদ। তিনি ইংরেজি দৈনিক দ্য ডেইলি স্টারের নিউজ এডিটর হিসাবে দায়িত্ব পালন করেছিলেন। তিনি বাংলাদেশ জাতীয়তাবাদী দলের ময়মনসিংহ জেলার ছিলেন। তিনি বিএনপির হয়ে ময়মনসিংহ-১ (হালুয়াঘাট-ধোবাউড়া) থেকে ষষ্ঠ (ফেব্রুয়ারি ১৯৯৬) ও সপ্তম জাতীয় সংসদ নির্বাচনে (জুন ১৯৯৬) সাংসদ নির্বাচিত হয়েছিলেন। ২০০১ ও ২০০৮ সালের জাতীয় সংসদ নির্বাচনে অংশ নিয়ে পরাজিত হন।